**Korruptionvastaisen yhteistyöverkoston kokous 1/2017**

**Aika** Tiistai 7.2.2017 klo 9:30–11:30

**Paikka** Elinkeinoelämän keskusliitto EK, Eteläranta 10

**Läsnäolijat**

apulaisosastopäällikkö Aarne Kinnunen, oikeusministeriö (puheenjohtaja)

ylitarkastaja Petri Lehtonen, oikeusministeriö (sihteeri)

neuvotteleva virkamies Catharina Groop, oikeusministeriö

neuvotteleva virkamies Mika Appelsin, oikeusministeriö

neuvonantaja Tomi Särkioja, ulkoasiainministeriö

neuvotteleva virkamies Jouko Huhtamäki, sisäministeriö (Juha Paukkusen sijaisena)

hallitusneuvos Kirsi Äijälä, valtiovarainministeriö

neuvotteleva virkamies Päivi Kantanen, työ- ja elinkeinoministeriö

kulttuuriasiainneuvos Heidi Sulander, opetus- ja kulttuuriministeriö

rikostarkastaja Jukka Korkiatupa, Keskusrikospoliisi

valtionsyyttäjä Jukka Rappe, Valtakunnansyyttäjänvirasto

ylitarkastaja Teppo Paajanen, Verohallinto

lakimies Antti Turunen, Keskuskauppakamari

johtaja Hannu Rautiainen, Elinkeinoelämän keskusliitto (EK) ry.

lakimies Saija Haapalehto, Suomen Kuntaliitto

puheenjohtaja Tommi Niinimäki, Transparency International Suomi ry

ylitarkastaja Jenni Juslén, Poliisihallitus

tutkimuspäällikkö Antti Norkela, Kilpailu- ja Kuluttajavirasto

Asiantuntijajäsenet

esittelijäneuvos Riitta Länsisyrjä, eduskunnan oikeusasiamiehen kanslia

erityisasiantuntija Juuso Oilinki, oikeusministeriö

Santeri Suominen, Elinkeinoelämän keskusliitto (EK) ry.

**Poissaolijat**

neuvotteleva virkamies Toni Tiala, valtiovarain controller -toiminto

sisäinen tarkastaja Hannu Kananen, Tulli

johtaja Matti Joutsen, HEUNI

lainsäädäntöneuvos Jussi Matikkala, oikeusministeriö

ekonomisti Erkki Laukkanen, Suomen Ammattiliittojen Keskusjärjestö (SAK) ry.

hallitussihteeri Tapani Aaltela, sosiaali- ja terveysministeriö

poliisitarkastaja Juha Paukkunen, sisäministeriö

1. Kokouksen avaus ja asialista

Puheenjohtaja avasi kokouksen. Hyväksyttiin aikaisemmin toimitettu asialista sillä muutoksella, että asialistan asiakohdat 2 (Edellisen kokouksen pöytäkirjan hyväksyminen) ja 4 (korruptiostrategiaprosessin eteneminen) päätettiin käsitellä yhdessä.

1. Eräitä EK:n näkemyksiä korruptiontorjunnasta ja regulaation tarpeesta

EK:n johtaja Hannu Rautiainen toivotti vieraat tervetuulleiksi ja totesi, että korruption torjunta on korkealla EK:n agendalla. Rautiainen painotti, että EK:n näkemyksen mukaan strategian jatkotyöskentelyssä tulisi keskittyä isoihin kokonaisuuksiin. Edelleen EK katsoi tärkeäksi, että kustannus-hyötysuhteen arviointia tulisi painottaa strategian toimeenpanemisessa.

EK:n edustaja Suominen piti esityksen, joka on pöytäkirjan liitteenä 1.

1. Edellisen kokouksen pöytäkirjan hyväksyminen sekä korruptiostrategiaprosessin eteneminen ja muokatun strategialuonnoksen hyväksyminen

Hyväksyttiin edellisen kokouksen pöytäkirja, joka oli lähetetty edustajille etukäteen sähköpostilla.

Kiinnitettiin erityistä huomiota 16.11. pöytäkirjan kirjaukseen:

"Seuraavaksi, oikeusministeriössä valmistellaan lausuntoyhteenveto loppuun. Sen jälkeen työjaoston avulla muokataan uusi versio strategiasta. Oikeusministeriössä valmistellaan lopuksi ministeriön versio ja ministeri päättää lopullisesti sen sisällöstä.

Keskusteltiin siitä, mikä on verkoston tavoite strategian jatkokäsittelylle. Todettiin, että verkosto on hyväksynyt strategialuonnoksen. Päätettiin, että korruptioverkoston tavoite on se, että korruption vastaisesta strategiasta saadaan valtioneuvoston periaatepäätös."

ja todettiin, että verkosto ottaa mielellään tiedoksi strategiavalmistelua koskevia väliaikatietoja, mutta että OM vastaa jatkovalmistelusta, mahdollisesti verkoston työjaoston avustuksella.

Strategia-asiakirja, lausuntotiivistelmä ja lausuntotiivistelmän yhteenveto oli toimitettu edustajille sähköpostille aikaisemmin. Puheenjohtaja totesi, että on aika saattaa strategia poliittiseen prosessiin ja että tavoitteena on valtioneuvoston periaatepäätös. Verkoston hyväksymä luonnos luovutetaan oikeusministeri Lindströmille. Oikeusministeriön luonnostelemassa periaatepäätöksessä asia nostetaan yleisemmälle abstraktiotasolle ja tietyt toimenpide-ehdotukset nostetaan ns. kärkihankkeiksi. OM:n edustajat Groop kertoi lausuntopalautteesta. Käytiin keskustelua siitä, pitäisikö verkoston hyväksymää strategialuonnosta muokata lausuntopalautteen perusteella. Poliisihallituksen edustaja totesi, että verkosto on jo hyväksynyt luonnoksen. Todettiin, että strategia-asiakirja on valmis luovutettavaksi oikeusministerille ja että OM vastaa jatkovalmistelusta.

OM:n edustaja Oilinki kertoi, että moni lausunnon antaja oli ehdottanut kuntien palvelujen yhtiöittämiseen ja läpinäkyvyyden lisäämiseen liittyviä toimenpiteitä. Verkosto totesi, että asia selkeästi on huolenaihe lausunnon antajilla. Päätettiin lisätä asiaan liittyvä toimenpide toimenpideluetteloon.

Strategia-asiakirja lähetetään taittoon ja laitetaan sen jälkeen Internetiin oikeusministeriön sivuille. Myös lausuntotiivistelmä ja tiivistelmästä laadittu yhteenveto julkaistaan OM:n sivuilla.

1. Yhteistyöverkoston vuoden 2017 kokousten teemoista ja tavoitteista päättäminen

Keskusteltiin korruptionvastaisen yhteistyöverkoston vuoden 2017 teemoista ja tavoitteista. Aluksi Verohallinnon edustaja esitteli lyhyesti teosta: Bribery and Corruption Awareness Handbook for Tax Examiners and Tax Auditors; esitys on liitteenä 2. [Teos löytyy OECD:n Internetsivuilta](http://www.oecd.org/tax/crime/bribery-corruption-awareness-handbook.htm).

OM:n edustaja Groop kertoi VM:n teettämistä virkamiesetiikkaa koskevista kyselyistä ja niistä kumpuavista korruptioon liittyvistä teemoista. Mietittiin keinoja korruptionvastaisten verkkosivujen aikaansaamiseksi Internetiin. Sivuille voidaan sijoittaa myös virkamiehille tarkoitettu informaatio- ja koulutuspaketti. Eräs mahdollisuus on ottaa käyttöön verkoston oma sivusto esim. varattu Internetosoite korruptio.net.

Keskustelun jälkeen päätettiin hyväksy vuoden 2071 teemat seuraavasti:

1. Lisätään tietoisuutta - keskittyen virkamiesten tietoisuuden lisäämiseen ensi-vaiheessa valmistelemalla informaatio- ja koulutuspaketti.
2. Päätettiin perustaa työryhmä, joka tekee luonnoksen verkostolle koulutusmateriaalista. Työryhmään oli aikaisemmin ilmoittautunut Tullin edustaja ja todettiin, että työryhmään tulevat myös oikeusministeriön korruptiotiimi, Transparency International Suomi ry:n, Kilpailu- ja kuluttajaviraston, ulkoministeriön ja valtiovarainministeriön edustajat. Myös muut verkoston edustajat tai muut virastojen edustajat ovat edelleen tervetulleita työryhmään. Mahdollisista uusista jäsenistä pyydettiin ilmoittamaan oikeusministeriöön.
3. Puheenjohtaja totesi, että korruptionvastaisten Internet sivujen ylläpito vaatii resursseja, joita tällä hetkellä ei ole toimintaan osoitettu.
4. Pyritään tiiviiseen yhteistyöhön Valtion virkamieseettinen neuvottelukunnan kanssa.
5. Harmaan talouden torjuntaohjelman

Harmaan talouden ja talousrikollisuuden torjunnan toimenpideohjelma vuosille 2016–2020 sisältää yhden hankkeen, joka koskee korruptiontorjuntaa. Oikeusministeriön edustaja Lehtonen kertoi lyhyesti korruptiohankkeesta. Liitteenä kolme on esitys aiheesta.

1. Korruptionvastaisen yhteistyöverkoston osallistuminen Harmaan talouden ja talousrikollisuuden tilannekuvan laatimiseen

Oikeusministeriön edustaja Lehtonen kertoi tilannekuvatyöryhmän työstä ja siitä, minkälaisia toivomuksia Korruptionvastaiselle yhteistyöverkostolle on esitetty tilannekuvatyöryhmässä. Liitteenä kolme on esitys aiheesta.

* Korruptionvastainen yhteistyöverkosto on ilmoittanut tilannetuki-työryhmälle, että se voi osallistua tilannekuvan tuottamiseen kahdella tavalla:
  + osallistumalla määrittelemään sen, minkä tietojen pohjalta korruptiotilannekuva voidaan muodostaa sekä
  + osallistumalla korruptiotilannekuvan valmisteluun lausumalla tilannekuvaluonnoksesta.
* Tilannekuvatyöryhmä on toivonut, että verkoston rooli voisi olla isompi. Verkoston toivotaan tekevän ehdotuksen siitä, minkä tietojen pohjalta korruptiotilannekuva voidaan muodostaa sekä tekevän ehdotuksen tilannekuvatyöryhmälle (kun toiminto on aloittanut työnsä) siitä, miten tietoja tulkitaan eli luonnostelevan korruptiotilannekuvan.
* Lisäksi on tiedusteltu korruptioverkoston halukkuutta alkaa tehdä harmaan talouden tilannekuvan osaksi tulevaa korruptiotilannekuvaa pilottityönä.

Keskusteltiin siitä, voiko verkosto sitoutua edellä esitettyyn.

Päätettiin sitoutua tekemään ehdotus siitä, minkä tietojen pohjalta korruptiotilannekuva voidaan muodostaa sekä myöhemmin, kun tiedot on saatu, tekemään ehdotuksen tilannekuvatyöryhmälle siitä, miten tietoja tulkitaan eli luonnostelemaan korruptiotilannekuvan. Päällekkäistä työtä tullaan kuitenkin välttämään muun harmaan talouden tilannekuvatyöryhmän kanssa.

Korruptiotilannekuva voi olla pilotti, jos on tarkoitus lähinnä toimintatapana tarkastella toimintaa, mutta indikaattorit eivät ole selviä eli jos on tarkoitus hyödyntää tietoa muiden verkostojen työn kannalta, ei korruptiotilannekuva voi toimia pilottina. Päätettiin antaa tämä tieto harmaan talouden tilannekuvatyöryhmälle.

1. Transparency Internationalin Corruption perceptions Index 2016

Transparency:n edustaja esitteli julkaistua indeksiä, jossa Suomi on pudonnut yhden pykälän ja on nyt listassa kolmantena. Esitys keskittyi kyselytutkimusmetodin esittelyyn ja Transparency International Suomen näkemyksiin indeksin vaikutuksista. Esitys on pöytäkirjan liitteenä neljä.

Kysely löytyy Internetistä:

<http://www.transparency.org/news/feature/corruption_perceptions_index_2016>

1. Muut asiat
2. KV asiat
   1. OECD maatarkastus
      * Oikeusministeriön edustaja Oilinki kertoi maatarkastuksen tilanteesta lyhyesti. Suomen raportti on esillä OECD:n kokouksessa maaliskuussa.
   2. Greco ja Yk
      * Oikeusministeriön edustaja Groop kertoi tilanteet näiden organisaatioiden osalta lyhyesti.
      * Greco 5 arviointikierros alkaa – teema lainvalvontaviranomaisten ja johtavien viranomaisten integriteetin valvonta.
      * YK:n Marokon maa-arviointi on menossa ja Suomalainen tiimi on mukana arvioimassa.

1. Korruption vastainen päivä 9.12

Oikeusministeriön edustaja Lehtonen kertoi päivän sisällöstä ja saadusta palautteesta lyhyesti. Aikaisemmin oli verkoston jäsenille lähetetty saadusta palautteesta yhteenveto. Esitykset ovat edelleen luettavissa oikeusministeriön Internetsivuilta. Lehdissä oli päivän johdosta joitakin artikkeleita, joten korruptiontorjunta sai haettua julkisuutta.

1. Seuraava kokous ja kokouksen päättäminen

Korruptiovastaisen yhteistyöverkoston vuoden 2017 toinen kokous pidetään tiistaina 25.4.2017 klo 13.30 – 15.30. Kokousta isännöi Tulli. Kokouspaikka on Pasilan virastotalo 2. kerros, senaatin hub –kokoustilat ja kokoustilan nimi on Aurinko.

Puheenjohtaja päätti kokouksen 11:35.

JAKELU

Korruptionvastainen yhteistyöverkosto

LIITTEET

1. Elinkeinoelämän keskusliiton edustaja Suomisen esitys



1. Verohallinnon edustajan esitys.



1. Oikeusministeriön edustaja Lehtosen esitys Harmaan talouden torjuntaohjelmasta sekä Harmaan talouden ja talousrikollisuuden tilannekuvan laatimisesta



1. Transparency International Suomi ry:n edustajan esitys.

